Nr. 1495/09.10.2020 Aprobat in C.F. din 09.10.2020

**CRITERII SPECIFICE DE SELECŢIE**

**Stagii de studii şi de plasament pentru studenţi prin Programul ERASMUS+**

**Facultatea de Litere**

**Studenții Facultății de Litere care doresc să își depună candidatura pentru stagii de studii și de plasament prin Programul ERASMUS+ trebuie:**

* să fie înmatriculaţi la cursuri la Universitatea „Vasile Alecsandri” din Bacău (atât studenți de naţionalitate română, cât și studenți de alte naționalități). Studenții străini nu vor avea prioritate la selecție;
* înainte de plecarea în mobilitate, au absolvit cel puţin un an de studii de licenţă (în cazul plasamentelor, această condiţie nu se aplică)
* să aibă rezultate academice bune în anul anterior (media generală minimum 7,50); pentru studenții din ciclul de master se iau în calcul media generală de absolvire a facultății și cea a examenelor susținute până la acea dată;
* să promoveze testul de limbă străină – engleză sau franceză (nota minimă de promovare este 6);
* să participe la interviul care va urmări evaluarea capacității de exprimare orală în limba străină (engleză sau franceză), motivarea, interesul profesional și cunoștințele necesare unei bune desfășurări a programului de studiu în timpul perioadei de mobilitate. Pentru promovarea interviului nota minimă este 7.

Responsabil Erasmus +

Prof. univ. dr. Veronica Balan